《Смъртоносна жега》| Ричард Касъл | Книги от онлайн книжарница Хеликон | Книжарници Хеликон\n"Жега ли? Показанията на термометъра са без значение, когато четете книгите на Ричард Касъл. Проблемът в "Смъртоносна жега" е напрежението - 220 волта на 350 страници. Внимавайте!"\nКлючови думи: Време за книга, Вдъхновение за пролет, Посрещаме лятото\nот Станимир Иванов / дата: 17 мар 2014\nПрочетох тази, както и предишните книги от поредицата. Страхотни са, браво на издателството! Имам обаче една критика към вас- почти няма изречение без правописна грешка. И то във всичките 5 книги. Това до някъде разваля удоволствието от четенето и е меко казано несериозно, при положение, че дори най-елементарния софтуер за въвеждане на текст, разпознава грешките и ги подчертава. Дано се потрудите повече в бъдеще.\nНе, не съм гледала сериите Касъл, нито съм във фен-клуба на телевизионния герой. Така че подходих към книжната серия за полицай Ники Хийт и устатия журналист-писател (на любовни романи (?) Джеймисън Руук абсолютно непредубедено.\nЕ, след изичтането на “смъртоносния” завършек на поредицата, мога да се впиша в клуба на привържениците на екипа на “Касъл”, който използва името на героя си за автор на поредицата.\n“Смъртоносна жега” напълно отговаря на заглавието си. Ако в предните четири книги (“Жега”, “Адска жега”, “Убийствена жега” и “Ледена жега”) има по едно-две убийства, които се преплитат, то в последната книга смъртта се появява на почти всеки ъгъл. И дебне...\nДебне героите, дебне Ники Хийт, дебне Руук, дебне цял Ню Йорк.\nНо убийствата не са самоцелни, те са навързани като конци едно с друго, препращат и към предните книги и случаи на тандема Хийт-Руук, изграждат и запълват пъзела, който авторите са маркирали.\nОчевидно е, “Смъртоносна жега” е целта на всички пет книги от поредицата, краят, от който явно авторите са тръгнали назад, за да сътворят цялата поредица – забавна и напрегната.\nДа, сериите на “жегите” са запомнящи криминалета, които могат да разведрят всеки любител на жанра, да го усмихнат и разтърсят. А Хийт и Руук може да останат следващите ви любимци след Филип Марлоу, Хари Бош и Джон Кори...поне заради чувството си за хумор.\nЖегата в началото на есента е още по-голяма, при това смъртоносна!\nНики Хийт и партньорът й Джеймисън Руук този път са по петите на сериен убиец, който обича играта на котка и мишка. Предизвикателството е не само интелектуално, но и емоционално, защото мишената е самата Ники Хийт.\nПетата част от поредицата е увлекателно четиво не само за почитателите на сериала, но и за любителите на криминалния жанр. Напрежение, динамика, мистерии и като есенция - шпиони.\nЗапочнете есента с жега !\nРадостина Стоянова, Хеликон Пловдив Център


by OFF-road.BG —\t18.03.2020\nБългарският пилот Теодор Кабакчиев е световен шампион в клас Junior (за състезатели до 23 годишна възраст) на Световния Супер Ендуро шампионат (FIM World Super Enduro Championship). Освен, че взима първата титла за България в световни ендуро серии, Тедо е и сред малцината ни пилоти в историята със световна титла в мотоциклетна дисциплина.\nТеодор Кабакчиев водеше в класирането на супер ендуро шампионата преди последния кръг от сериите, който трябваше да се проведе в Полша. Ситуацията с коронавируса, обаче, принуди организаторите да отменят надпреварата, след съгласуване със Световната федерация по мотоциклетизъм (FIM).\nОт FIM заявиха официално: “Тъй като първоначално предвиденият за 14-ти март финален 5-ти кръг на Световния шампионат по Супер Ендуро, който трябваше да се проведе в Atlas Arena в Лодс, Полша, беше отменен, за крайно класиране за сезона се взимат резултатите от предпоследния кръг. Така шампион в категория “Престиж” става Били Болт (Великобритания, Husqvarna), а в клас Джуниор – Теодор Кабакчиев (България, КТМ). Гран при на Полша в Лодс ще открие сезон 2021 на Световния шампионат по Супер Ендуро на 12 декември.“\nТеодор започна ударно мото-сезон 2020 в Световния шампионат по Супер Ендуро.\nВ края на януари габровският пилот пренаписа историята на дисциплината, печелейки първата си победа в сериите.\nКабакчиев записа повече от задоволителния резултат 2-1-2 в трите манша и направи хиляди наши сънародници горди от звученето на българския химн в Испания. Последва втора победа с резултат 1-1-1 в трите манша в предпоследния кръг в Будапеща, Унгария. В крайна сметка габровецът спечели шампионската титла в клас Junior с актив от 185 точки пред германеца Леон Хентчел (Husqvarna) – 182 т. и американеца Тай Кулинс (TM) – 165 т.\nНовият световен супер ендуро шампион Теодор Кабакчиев даде и интервю за колегите от Moto-Zone.bg, което препечатваме с разрешение:\n– Чувствам се много добре, изключително съм щастлив! Аз донякъде предвиждах това да стане, но бях готов да се случи и след финала. Бях подготвен. През последните месеци тренирах много усърдно, водех много сериозна подготовка и ми се искаше да спечеля титлата след битка на финала. Ситуацията, обаче и в страната, и по света, в момента е такава, че отлагат или отменят всички спортни мероприятия заради разпространението на коронавируса. Въпреки това се получи един повече от чудесен сезон.\nКой момент от сезон 2019 бе най-радостен за теб?\n– Това е моментът, в който завършвам манш като победител, поглеждам към публиката и виждам развяти български знамена в чужбина. Горд съм, че въпреки, че сме малка страна, особено в мотоциклетизма, доказваме, че можем да покорим всички върхове, стига да ни се даде възможност. В тоя ред на мисли, искам да благодаря на г-н Николай Събев и целия екип на “Еконт”, които направиха това постижение възможно да се случи. Те ми дадоха възможност да тренирам, да се развия, да се развихря и да покажа пълния си потенциал. Посвещавам титлата на тях и на всички българи, които ме подкрепиха, както у нас, така и на стадионите в чужбина.\nСмяташ ли, че твоята титла ще помогне за популяризирането на мотоциклетизма и ще накара медиите да му обърнат по-голямо внимание?\n– Това е другата ми мечта! Едната беше да стана световен шампион! Другата е да помогна специално ендурото като дисциплина да се развие още повече. Ние имаме много стабилна база, но се надявам да съм помогнал и аз.\nКакво предстои за Теодор Кабакчиев през 2020?\nTags: super enduro / teodor kabakchive / world champion / ендуро шампионат / световен шампион / супер ендуро / теодор кабакчиев


Чисто архиви / WP приставка - SETTINGS STEALTH\nClean Архив / WP Plugin\nClean Архив Е плъгин de WordPress много добре, за тези, които искат да четат за глава-опашка блог, поща или да потърси мнение от заглавието / дата точно. Исках да напиша отдавна за този плъгин, ще видите много малко, инсталиран на блогове, въпреки че това е добра добавка блок "Архиви" (по подразбиране) и значително улеснява навигацията Потребителите на публикации в блога. Какво е приставка? Генериране и сортиране (по дата) към страница с връзки всички заглавия на публикации в блога.\nНапример страница Blog Archive Е създаден с този плъгин. Сладко, нали? :) Освен, че е плъгин "Архиви", аз съм убеден, че е добра SEO плъгин (Plugin / Оптимизация за търсачки), Който успешно замества плъгин "CrawlPage". Списък на връзки към работни заглавия се генерира като:\n<a href = "https://stealthsettings.com/test-antivirus.html" заглавие = "Test AntiVirus" > AntiVirus Test </a>\nClean Archives v2.1 Plug-in - Изтегли\nИнсталация - Readme.txt\nОписание и кредитни:\nPlugin Име: SRG Чисто Архив\nОписание: Известен единен начин за показване на вашите архиви.\nавтор: Shawn Граймс\nИнтернет Сърфиране в мрежата Забележителен WordPress\nИнтернет • Сърфиране в мрежата • Забележителен • WordPress\nУтре ще се оправи ...


Проблем с Minecraft/Java - Програми - Проблеми и Дискусии - kaldata.com - Форуми\nПроблем с Minecraft/Java\nот Калин Михов =), 19 юли 2013 в Програми - Проблеми и Дискусии\nОпитвам се да пусна играта, но не се включва ... Натискам в-у иконката и в процеси излиза и след 2-3 секунди изчезва от процеси и толкова ... На Windows XP си работеше перфектно но на Windows 7 не иска да тръгне, а съм сигурен че работи защото имам приятели които са със същия Launcher и са на windows 7 Мерси предварително =)\nПредполагам имаш инсталирана Java? Коя версия се опитваш да пуснеш? 1.5 ли? Кракнатия Launcher понякога така прави. Стартирай го няколко пъти докато тръгне.\nОпитвах .. 1.6.2 Version changer ... Не стана :/\nОт Launchera ти е проблема. При 1.6.1 и нагоре са малко по сложни нещата.\nА какъв браузър ползваш! И не се разбра имаш ли инсталирана ''Java'' на компютъра и коя версия?!\nТая игра не е през браузъра колега.\nОпс, объркал съм я явно с някоя друга дето малкия играе, че имаше проблем и искаше последна версия на ''Java''! Той моя синковец и тази я играе та мислех, че е онлайн игрица! Съжалявам за грешката, не съм много по тоя род игри !\nБачка ли още Кадифето или го затвориха?\nEmou Too 0\nMinecraft ми прави проблеми.Излиза ми това :---- Minecraft Crash Report ----\nTime: 13-9-10 16:55\nMemory: 12482680 bytes (11 MB) / 28241920 bytes (26 MB) up to 518979584 bytes (494 MB)\nLaunched Version: 1.6.2Optifine\nАктивирайте OpenGL от драйвера на видеокартата си


20 години "Матрицата": Манифестът на алтернативната реалност | webcafe.bg\n06.02.2019, 17:23 (обновена 08.02.2019, 14:36)\nСветът на Големия брат и Матрицата - най-добрите антиутопии в киното\nАко има нещо, което може да ви накара да се почувствате благодарни дори и за опашките в супермаркета, то това е един наистина качествено направен, достатъчно мрачен антиутопичен филм.\n"Матрицата" беше първата искра в огнената година за американското кино - 1999 г. Годината, която ни даде филми като "Да бъдеш Джон Малкович", "Магнолия", "Шесто чувство", "Боен клуб", "Проклятието Блеър" и др. Няма спор, че именно "Матрицата" успя да повлияе върху колективното съзнание по начин, който малко филми постигат - за добро или за лошо.\nМорфей беше прав. 20 години по-късно вече живеем в "Матрицата". А може би не?\nМоже би през 2019 г. просто ни харесва да си мислим, че се намираме в параноичната вселена на филма. Днес всеки може да излезе в национален ефир и да обяви, че "Истината не е истина" като свършен факт. Безкрайните спекулативни публични дебати не тръгват от въпроса "Какво е реалността?", а от "Ами ако живеем в счупена симулация?".\nВ тази среда "Матрицата" е навсякъде, колкото и рядко да обсъждаме самия филм. Той не предсказа бъдещето, в което живеем. Но предсказа (и може би създаде) нов начин за разбиране на света. Ако "Параграф 22" научи предходното поколение, че "лудостта е единствената нормална реакция на ненормалния свят", то "Матрицата" даде правото на всеки от нас да спре да се мъчи в борбата си с реалността, като подсказа, че отрицанието е висша форма на осъзнаване.\nПрипомнянето на "Матрицата" 20 години след премиерата й води до светкавично откритие - сюжетът всъщност не е чак толкова сложен. Нео на Киану Рийвс става част от Съпротивата, за чието съществуване не е подозирал, срещу Системата, за която не е предполагал, че го заробва. Бунтовниците му предлагат просвещение на брутална цена. Трябва да се лиши от всички заблуди и да осъзнае, че е просто дребен елемент от огромна машина. Наречете я, както си искате - корпорациите, елита, държавата, системата. Само ако я познае, може да се спаси от нея.\nСценарият е съвсем базов, а политическото послание - разбираемо за всеки, който изпитва гняв срещу своята среда.\nВъпреки всички критични наслагвания и опити за търсене на препратки в античната философия, оригиналният филм донякъде е толкова прост, колкото мигащият зелен курсор на черния екран в началото му.\nПървоначалната идея на сестрите Уашовски е да създадат сложен и невъобразим нов свят. На практика, "Матрицата" се справя лесно с нуждата от обяснения, като залага на познат ефикасен инструмент - мистерия и фантастично зрелище.\nМорфей на Лорънс Фишбърн го казва ясно: "Матрицата е навсякъде. Навсякъде около нас. Това е светът, който е изложен пред очите ти, за да те заслепи за истината. Че си роб, роден в окови. В затвор, който не можеш да докоснеш. За съжаление, никой не може да научи какво е Матрицата. Трябва да я видиш сам за себе си. Ако избереш синьото хапче, историята свършва. Ще се събудиш в леглото си. Ако избереш червеното хапче, оставаш в страната на чудесата и ще ти покажа колко е дълбока историята".\nТам е работата: всъщност не е нужно да разбираш "Матрицата" и нейните послания, независимо дали са доброкачествени или злокобни. С няколко думи Уашовски оформят перфектната универсална комбинация от ласкателство, параноя, пробуждане, либертарианска вяра в първичното значение на индивида, идеологично-чист гняв срещу системата. Филмът успя да внедри само една реплика в устойчивия културен жаргон - "Вземи червеното хапче", но отношението към света продължава да влияе върху обществения дискурс. Днес живеем в анти-реалния свят, който "Матрицата" ни изгради.\nПреди да се вгледаме в него, си струва да си припомним как изглеждаше светът, който създаде "Матрицата".\nФилмът е дълбоко повлиян от попкултурата, която го предшества. Когато "Матрицата" излезе по кината, доминиращата фантастика през изминалото десетилетие беше "Терминатор" на Джеймс Камерън и неговите продължения. Идеята за бъдещето, в което роботите и компютрите превземат света и ни обявяват война, е теза, към която Уашовски се връщат многократно в своя епос. Морфей разказва на Нео, че възходът на изкуствения интелект е родил "раса на машините", и никой не знае кой кого е ударил пръв - те нас или ние - тях. "Матрицата" надгради "Терминатор" със следващата логична стъпка: "Най-страшното вече се случи, а хората дори не го осъзнават".\nВ това отношение, филмът черпи вдъхновение от още един антиутопичен хит от края на 90-те години - "Досиетата Хикс". Сериалът беше на върха на популярността си в този период, като залагаше на идеята, че огромното множество от хората са нищо неподозиращи марионетки в свят, управляван от невидими извънземни сили.\n"Досиетата Хикс" разглеждаше тази хипотеза през очите на двама главни герои - готовият да повярва Мълдър и скептично настроената агент Скъли. "Матрицата" промени тази схема на "просветения" Морфей и "онзи, който тепърва ще прогледне за истината" Нео. Слоганът на сериала с Дейвид Духовни и Джилиан Андерсън - "Истината е някъде там" - се появява почти непроменен в "Матрицата".\n- Какво е Матрицата?, пита Нео.\n- Отговорът е някъде там, отговаря Тринити.\nУашовски вземат назаем и визуални идеи от "Блейд Рънър" и "Пришълецът", а агент Смит на Хюго Уийвинг напомня на образите от "Мъже в черно".\nКомиксът "The Sandman" на Нийл Гейман вече съществува от близо десетилетие към момента на премиерата на "Матрицата", а Уашовски са препоръчали на Лорънс Фишбърн да изиграе техния Морфей по подобие на едноименния герой на Гейман.\nИ все пак "Матрицата" не е просто хитра сглобка от резервни части. Уашовски добавят от себе си още две важни съставки. Първата е усещането, че единственият начин за разбиране на света е дълбокото недоверие към всичко, което се изправи пред очите ти. Втората - почитта към героя, който почти не излиза от вкъщи.\n"Матрицата" е първият филм, в който засядането за часове във виртуална реалност се разглежда като действие, което може да бъде наистина зрелищно и бунтовно. Това бяха и първите години, в които все повече хора предпочитаха да "живеят" онлайн, в пространството на анонимния и хаплив скептицизъм.\nДори Уашовски вероятно не осъзнават колко дълбоко са стигнали с този образ. През следващите няколко години реалният свят даваше достатъчно много поводи за хората да превърнат "Матрицата" в основата на плашещо самовлюбено отрицание на видимата действителност. "Реалността е фалшива и няма защо да се съобразявам с нищо и никого".\n1999 г. завърши с безкрайните спорове за "Y2K" - страхът, че всички електронни системи може да се сринат при прехода към новото хилядолетие, който подхранваше спекулациите за "съзнанието" и властта на компютрите върху живота на хората. Следващата година доведе оспорваните президентски избори в САЩ между Джордж Буш и Ал Гор, които бяха разрешени с повторно преброяване на вота във Флорида и победа за Буш с разлика от 0,009%.\nНа 11 септември 2001 г. се случи атентатът срещу Кулите-близнаци в Ню Йорк, а след всеки следващ катаклизъм броят на хората, които отказваха да повярват на очите си, се увеличаваше.\nТова беше първият истински бум на "алтернативната истина" и на нейните ефекти - ако човек бъде отхвърлен или потискан в реалността, много е вероятно той също да се отрече от нея. Ако някой мрази или се бои от определени обществени групи, много е вероятно да ги заподозре като виновници за всички свои нещастия.\nДнес "Матрицата" се е превърнала в невидима нишка, която е дълбоко вплетена в колективното мислене и дебат. Най-ярките прояви на тази идеология са и най-злокачествени - фабриките за фалшиви новини, масовата популярност на конспиративните теории и налудничавите идеи за "рептилите", които управляват света.\nТова е идеята, че "реалността" е просто стъклена преграда, която крие истината, и трябва да бъде разбита с камък.\nНякои от тези проявления са елементарни глупости на принципа "Ако не мога да го видя, не го вярвам" като идеята, че Земята е плоска. Други са лингвистични, дори могат да се забележат в кликбейт заглавия от типа "Всичко, което знаете за ХХХ, е било грешно. Цял живот сте правили ХХХ по неправилния начин".\nНяма значение какво точно сте грешили "цял живот", важното е да разберете, че сте живели в заблуда. Всекидневното съществуване на човека е просто код, който може - и трябва - да бъде хакнат. Някои обвиняват корпорациите, които ви "контролират" толкова умело, че дори не го осъзнават ("синьото хапче, глупако"). Други търсят спасение във фетишизирането на всичко, което противоречи на интуицията и здравия разум.\n"Матрицата" не беше приключенска история, а манифест. Последователите на този манифест търсеха в него идеология и информация, а не чисто и неангажиращо забавление. Филмът им даде негатив. Даде им силата да зануляват реалността във всяко нейно времево, пространствено, практическо или видимо приложение, което не се вписва в желаната картина.\nТова просто не се случва. И не можете да се оправдаете, че не сте били предупредени.\nOще: алтернативна реалност братя уашовски лорънс фишбърн матрицата сестри уашовски червеното хапче\n7 Kikone | 07.02.201915:25\nКой кум, кой сват, кой на булката брат... Били краднали от Лем. По тази логика всеки мойже да съди всеки за това че му е дошло на акъла пет минути по-рано. Ами като го е имъдрил една година преди пражката пролет да е отишъл в Холивуд и да е направил пачката а не да си е седел в Полша.\nРегистриран на: 07.02.2019, 11:07\n6 nwytg | 07.02.201911:22\nНе си съвсем прав кой какво бил „откраднал“, при положение че идеята не е никак нова и не е нито на Уашовски, нито на Лем, а може да се проследи още от времето на Платон и алегорията му за пещерата, примерно.\n5 explorer | 07.02.201910:19\nАвторът на горното явно никога не е чел Библията и съответно е проспал най-същественото във филма.\nЗа мен това е най-добрия филмиран прочит на събитията описани в Евангелията, а също и защо трябва да се учи математика и програмиране.\n4 Nenimir | 07.02.201907:38\nСтрахотен филм, който много добре представя идеите залегнали в него с добре подбрани ефекти и актьорска игра.\nЧовешката история е пълна с примери как брилиантни научни открития водят до създаването на отвратителни приложения излезли от контрол-да кажем атомната бомба, та изкуственният интелект може да се окаже последната грешка.\nЦивилизация, на която основното и желание е да се наплюска с цената на разрушение на всичко наоколо едва ли заслужава бъдеще по добро от това на батерийка\nРазбира се има и малцинство, посветено на самоусъвършенстване, на смислен живот, те са тези които заслужават да разчупят "Матрицата".\n3 Biser Pukalski.10205801304750295 | 07.02.201902:40\nТам е работата,че Братя/Сестри Уашовски са откраднали тази идея от един страхотен полски писател,казващ се Станислав Лем. И разказът е "Съдбите на професор Коркоран". Писан е през 1967 година и се разказва за мозъци в хранителна среда,които си мислят,че съществуват,защото животът им е пуснат на перфолента(предшествениците на днешните компносители на инфо).Аз ако бях на наследниците на Лем щях да съдя тези,дето не знаят от какъв пол са до дупка!\n2 Biser Pukalski.10205801304750295 | 07.02.201902:39\n1 Bichkiiata | 06.02.201920:09\nГолем филм! Снощи пак го гледах


SHELL HELIX | Моторни масла | Орбико - Макро Дистрибутор\nЗащита против износване\nShell Helix Ultra е синтетично моторно масло, произведено от природен газ. В сравнение с двигателните масла, произведени от суров петрол, е по-силно, по-малко летливо, с до 32% по-устойчиво на разграждане (съгласно най-новия индустриален стандарт*) и с до 50% по-малко изпаряване.\nShell Helix Ultra е смазочен продукт, създаден за екстремни температури, независимо дали 1000 C° или -40 C°. Не се сгъстява или уврежда нито при високи, нито при ниски температури.\nДвигателите могат да достигнат много високи температури в рамките на няколко минути. Маслото смазва турбокомпресора, който работи при температури до 1000 C°. Високотемпературното окисляване може да повреди традиционните моторни масла, но не и Shell Helix Ultra с технологията PurePlus, защото то е устойчиво.\nShell Helix Ultra тече до 3 пъти по-бързо* при ниски температури – дори -40 C°, вследствие на което двигателят стартира и загрява по-лесно, а също то осигурява безпроблемно шофиране.\n*В сравнение със спецификацията API SN.\nЗащита при върхова мощност и скорост\nНапълно синтетичните моторни масла Shell Helix Ultra позволяват шофиране при най-високи скорости. Нашите двигателни масла, направени от природен газ, са по-добри от традиционните минерални масла, произведени от суров петрол. Резултатът е повишен вискозитет, намалено триене и по-ниска летливост. Идеални са за и защитават двигатели с голяма мощност, поддържайки конските им сили и осигурявайки им по-дълъг живот.\nShell Helix Ultra защитава всички двигатели от вредните отлагания, намаляващи мощността.\nНито едно друго моторно масло не почиства по-добре вашия двигател**, а също и помага да го поддържате по-близо до фабричната чистота.\n* Въз основа на изпитание за флот на 100 000 км.\n** Въз основа на резултатите от теста за утайки Sequence VG с използването на OW-40.\nЗапочнете да спестявате веднага щом стартирате двигателя си. Моторното масло Shell Helix Ultra с технологията PurePlus притежава формули с нисък вискозитет и малко триене, което може да доведе до 3% по-подбра икономия на гориво.* Дава ви повече пари и повече мили, за да шофирате по-продължително.\n*Въз основа на резултатите ACEA M 111 за икономия на гориво, в сравнение с референтните за индустрията.


Откриха мумии на инки в Долината на пирамидите в Перу - Аз Знам\nНачало Археология Откриха мумии на инки в Долината на пирамидите в Перу\nОткриха мумии на инки в Долината на пирамидите в Перу\nСлед продължителни изследвания в археологическия комплекс Тукуме, намиращ се на около 800 километра северно от перуанската столица Лима, в началото на 2018 година екип от археолози попада на забележителна находка – 24 сравнително добре запазени мумии на инки. Сред тях експертите намират различни керамични предмети и зърнено-житни култури. Съдейки по фино изтъканите дрехи, с които били облечени, археолозите допускат, че става дума за заможни инки.\nОт последвалите анализи учените установили, че останките са на възраст от около 500 години. Любопитен факт е, че погребалното място е най-голямото такова за целия регион Ламбайеке, Западно Перу.\nИзвестно е, че инките са имали своя собствена империя – Тауантинсуйо (в периода 1438 – 1533 година) и нейна столица бил град Куско, съвременно Югоизточно Перу. Тази древна и могъща цивилизация изчезва от лицето на Земята с нахлуването на испанските конкистадори в средата на 16-ти век.\nЕкспертите отбелязват, че мумиите са открити на около километър разстояние от основната пирамида Хуака Ларга, в Долината на пирамидите в Перу, наричана още Тукуме. Тази пирамида е висока 30 метра, което я прави и една от най-високите в цяла Южна Америка. Долината от своя страна заема площ от около 2210 декара и на територията ѝ през годините са открити 26 пирамиди.\nВ археологическите проучванията взимат участие 89 археолога, като екипът се ръководи от Хосе Мануел Ескудеро от музея ‘Тукуме’. От извършените анализи екипът заключва, че инките са пристигнали в района около 1470 година.\n‘Става въпрос за група от заможни за времето си мъже и жени. На този етап все още не са идентифицирани половете на всичките 24 мумии, но допускаме, че тези, около които намерихме инструменти за тъкане са на жени, а тези, около които има гребла и черупки принадлежат на мъже’ – споделя Бернарда Делгадо, директор на музея ‘Тукуме’.\n‘Бюджетът предвиден за археологически проучвания, възстановяване и съхранение на археологическия комплекс е в размер на 2.4 милиона долара. Като от началото на 2017 година досега са изразходвани 607 810 долара’ – споделя Луис Вилакорта, заместник-министър на културното наследство и промишлеността в Перу.\nКъм настоящия момент археолозите не могат да обяснят защо заможни инки са били погребани на това място. Любопитното е, че някои от керамичните предмети, с които били погребани древните инки са непокътнати, което от своя страна ще улесни изследването им и в близко бъдеще археолозите се надяват да разгадаят мистерията на това древно погребално място.\nДолината на пирамидите в Перу\nдревна и могъща цивилизация\nмумии на инки\nмумии на инки Перу


Високо кръвно. Причини и симптоми за високо кръвно налягане: За да се избегне затлъстяването при децата\nЗа да се избегне затлъстяването при децата\nПълничко дете не означава по-здраво дете. Затлъстяването в детството обикновено се дължи на прекаляване с количествата храна и недостиг или пълна липса на спортуване. За децата, които все още не са влезли във възраст подходяща за спорт може причината да се дължи в на липсата на дълги разходки, възможност за бягане на воля и каране на колело. В повечето случаи проблемът може да се реши с промяна на качеството на храната, тоест по-здравословно хранене и повишаване на движението и физическата активност. За да стане това обаче, най-добре е цялото семейство да промени начина си на живот и навиците си. Детето само няма да започне да яде по-здравословна храна ако вие самите не спирате да се тъпчете с вредни, богати на мазнини и холестерол храни. Много голяма грешка ще бъде да отделите детето и да го подложите на диета и режим, тъй като това ще му се отрази психически. Освен това здравословното хранене и начин на живот ще се отразят не по-зле и на вас.\nНе променяйте навиците си внезапно, а постепенно. Например можете да замените газираните напитки на масата с мляко или вода, след вечеря поне веднъж в седмицата ходете на разходка със семейството си и не дръжте телевизора постоянно включен. Един резултатен подход е да си поставите цели, за всеки член от семейството, но те трябва да бъдат лесно изпълними. Може да си поставите за цел да правите кратки разходки всеки ден или детето да си постави за цел да яде плодове за следобедна закуска.\nПоставяйте си краткосрочни цели и при постигането им празнувайте. Измислете приятен и полезен вариант да отбележите успеха със семейството си – излет в планината , посещение на басейн или екскурзия до някое живописно място са добри идеи.\nОт особена важност е да преодолявате изкушенията. Всички имаме разни досадни навици свързани с похапване, ядем пуканки в киното или на разходка, люпим семки, купуваме си разни мазни и вредни храни по улицата само защото ни е замирисало. Трябва да се научите да устоявате на такива изкушения, разбира се постепенно. Купувайте си по-малки количества или когато излизате за кратко не носете много пари, така дори и да искате, няма да си купите вредните продукти.\nПодходът ви трябва да бъде много внимателен. Вместо да акцентирате върху проблемите, свързани със затлъстяването, се стремете към здравословен живот и създайте позитивна нагласа към него у детето и другите членове на семейството. Ако видите, че не се справяте, променете нещо в схемата – измислете си нови цели или започнете от начало. Винаги е трудно да се приспособиш към нов начин на живот, но е важно това да става с желание и търпение, защото емоционалния стрес не влияе добре нито на теглото, нито на психиката.\nНе купувайте вредни и изкушаващи храни, за да има вкъщи, например за гости. Поставете на видни места в почти всички стаи купи с плодове. Правете си салати всяка вечер преди вечеря. Сервирайте салатата известно време преди вечеря и ще видите, че ще хапнете повече от нея и по-малко ядене след това, което е полезна възможност. Стремете се да се храните вкъщи, купете си готварска книга със здравословни рецепти и изненадайте семейството си с нови и интересни ястия. Включете децата в приготвянето на храната, пазаруването, сервирането на масата. Организирайте си ежеседмични спортни занимания за цялото семейство. Не е необходимо да се запишете на специален спорт в клуб или на фитнес. Ходете на разходки, излети в планината, карайте колело или рикша в парка, играйте федербал или друго, което детето ви предпочита. Окуражете го да се запише на танци, гимнастика или друго физическо занимание, което предлагат в училището му.\nСъздайте ограничения за времето прекарано пред телевизора и компютъра, които да важат за всички членове на семейството. Махнете телевизорите и компютрите от спалнята.\nИмайте предвид, че детето копира това, което правите вие. Първоначалния му интерес към телевизора и компютъра е породен от факта, че и вие се занимавате с тях. Ако вместо да гледате предаване по телевизията поиграете на монопол с децата си, ще укрепите връзката си с тях.


Задържаха жена от Перник за насилие над 3-годишното ѝ момиченце - От деня\nЗадържаха жена от Перник за насилие над 3-годишното ѝ момиченце\nпубликувано на 19.07.20 в 21:55\nПолицията в Перник реагира на сигнал за насилие над дете. 32-годишна жена и 3-годишно момиченце са отведени в районното управление след сигнал от граждани за проявена жестокост към малко дете.\nВидеоклипът с насилие над детето е публикуван в социалните мрежи.\nНезабавно на адреса на майката е изпратен полицейски патрул.\nУниформените са отвели майката и детето в районното управление, където с тях са започнали работа служители на „Детска педагогическа стая“. Уведомени са социалните служби и отдел „Закрила на детето“.\nМомиченцето е настанено временно в център от семеен тип.\nВсички факти и обстоятелства около ситуацията в семейството се изясняват, съобщават от МВР.\nАгенцията за социално подпомагане се самосезира и започна спешна проверка по случая, посочват от социалното министерство.\nПрограма Хоризонт От деня насилие над деца


Бургас почете Христо Фотев със спектакъла „Князът на поезията” – НА БРЕГА\nБургас почете Христо Фотев със спектакъла „Князът на поезията”\nПоетичен Бургас посвети три дни на своя любим поет Христо Фотев по повод неговата 80-годишнина. Кулминацията на честванията бе в деня на рождението му – 25 март. В салона на бургаския театър, където Христо Фотев е работил като драматург, актьорите Аглика Бояджиева, Димитрина Тенева, Юри Ангелов и Стоян Памуков представиха създаденият специално за годишнината спектакъл „Князът на поезията”. На видеоекран оживя и самият поет в кадри от литературно четене в бургаската библиотека. Вълнуващо допълнение към стиховете и словата бе участието на Недялко Йорданов, който изпя нови песни по Фотевата поезия. За поета и човека Христо Фотев припомни в емоционално слово литературният критик Михаил Неделчев.\nНа официална церемония след спектакъла бяха обявени резултатите от Националния конкурс – биенале за поезия „Христо Фотев”. За разлика от предишните три издания на конкурса, с награди бяха удостоени трима автори на поетични книги. Пластиката „Перо“ на Съюза на българските писатели, изработена от скулптора Валери Желязков, бе връчена на победителя Йордан Евтимов за книгата си „Сърцето не е създател”.Съпътстващи награди получиха Едвин Сугарев за „Сезонът на плашилото и Сашо Серафимов за „Старците умират в края на света“ .\nЧетвъртото издание на поетичния конкурс на името на Христо Фотев ще се запомни с рекорден брой участници. 120 поети изпратиха за конкурса 140 книги, издадени през 2012 и 2013 година. Журито, в състав Руслан Карагьозов, Рада Панчовска, Роза Боянова, Георги Ингилизов и Иван Сухиванов номинира книгите на петима поети – Йорданка Белева, Сашо Серафимов, Иво Рафаилов, Едвин Сугарев и Йордан Евтимов.\nБургас Князът на поезията спектакъл Христо Фотев


Рецепта за запечена наденица със зеленчуци\nКлючови думи: Рецепта, наденица, зеленчуци, вечеря\n14 Октомври 2021, Четвъртък, 21:00 ч.\nСочна и вкусна вечеря\n6 бр. свинска наденица\n1 голяма жълта чушка, нарязана\n125 мл доматена пасата\nВ голям дълбок тиган запържете до златисто надениците, нарязани на парчета. Извадете от тигана и отцедете върху хартия. В голям съд за печене смесете надениците, нарязаните чушки, лука, доматената пасата и водата. Разбъркайте добре, докато продуктите се смесят. Овкусете с подправки и отново разбъркайте. Печете на 180 градуса за около 1 час, като разбърквате от време на време.\nПротести в Бургас, Пловдив и Велико Търново срещу зеления сертификат 5-те най-обсебващи мъже според астрологията Българин е задържан в Плевен за телефонна измама на територията на Гърция Как да обясниш тайните си сексуални фантазии Защо е полезно да ядем печени кестени


Обсерваторията в Рожен навършва 40 години, но отлага юбилея - По света и у нас - БНТ Новини\nОбсерваторията в Рожен навършва 40 години, но отлага юбилея\nБурно недоволство след заповедта за карантина на туристите от Занзибар\nНеправилно носене или липса на маска е най-честото нарушение в столичните молове\nУтре остава топло, валежи и застудявания през новата седмица\nКак върви организацията за изборите на 4 април в Турция\nТочно 3 седмици до изборите: Важните срокове, които да не изпускаме\nКаква е ролята им и как се обучават застъпници за изборния процес\n40-годишен юбилей отбелязва Националната астрономическа обсерватория "Рожен" в условията на пандемията COVID-19, без тържества. Всички прояви за годишнината са отложени за есента.\nПреди 40 години се отваря окото на двуметровия телескоп, най-модерната за времето си оптична система за наблюдения в далечния Космос, монтирана в Националната астрономическа обсерватория "Рожен". Оттогава десетки астрономи поглеждат през окото на телескопа към звездите. Много са постиженията с които се гордее Обсерваторията.\nКато достижения това са на практика физически модели за еволюцията на звезди от различен тип, било то двойни звезди, близки такива, било то симбиотични звезди, което означава много малък, компактен, масивен обект, в това число и черна дупка, около нея с огромни гиганти звезди. Разработки, свързани с еволюцията на планетни системи, екзопланети, които в момента са много модерни. Изследване на малки тела в Слънчевата система, в това число и самото Слънце, като слънчева активност, обяснява д-р Никола Петров - директор на НАО "Рожен".\nЦяло десетилетие обаче Обсерваторията беше на ръба на оцеляването. Никола Петров не може да забрави това, но сега е умерен оптимист.\nПоследните две-три години като че ли има визия за това да се развиваме все по-добре и новите ни очаквания са за това, че много скоро ние може би, надявам се искрено, да говорим за все по-добри възможности пред нас, които се разкриват с новите финансирания.\nЗаради пандемията все още не е пристигнал поръчаният и готов телескоп за наблюдение на Слънцето. А амбициите са още по-големи - да се строят кули за нови телескопи.\nТази година най-вероятно ние ще направим абсолютно всички проучвания на терена... ще изкараме всичките необходими документи за нов строеж и ако успеем навреме до края на лятото или началото на есента, много е вероятно да положим основите на телескопа.\nНа практика обсерваторията не празнува своята годишнина. Всички конференции и тържества са отложени за есента.\nВ естествен размер: Истински мамут в екомузея в Русе\nТежка авария остави половин Хасково и 5 села без вода\n"Правосъдие за всеки" възстановява седмичните си протести\nЕК отговори на българското искане за разпределяне на ваксините\nСледователите избират нов член на ВСС дистанционно


Стефан Пройнов: Знаете ли Хоплити? - Bultimes Info\nПубликувана на 13.05.2021 в История/Новини\nСтефан Пройнов: Коринтският шлем е най-широко разпространен при древните гърци и е бил част от въоръжението на Хоплити.\nХоплити са наричани тежко въоръжени бойци, който се бият заедно във военна формация – така наречените фаланги. Появяват се към края на 8 в. пр.н.е. и наименованието им произлиза от щита, който носят – хоплон.\nНай-голяма слава са имали спартанските хоплити, които са били само и единствено спартанци увековечени в наши дни от филмът 300.\nЕстествено в него има елементи и на художествена измислица, но в общи линии се показва героизма и саможертвата , храбростта на тези фаланги. По-късно тези бойни формации се взаимстват във военните стратегии и на Рим така наречените формат костенурка при легионите.\nТехният щит Хоплон или аспис – голям кръгъл тежък щит. Той е използван и като носилка, на която са пренасяни ранените или загинали войници, от където произлиза фразата, с която спартанските майки изпращат синовете си на война: „С щита, или на щита!“. Щитовете са дървени, покрити с бронз, обикновено с тегло ок. 5 кг. Хоплитите образуват плътна стена от щитове с които прикриват както себе си, така и стоящия до тях.\nВъоръжението включва и къс прав меч с дължина 40 – 45 см., ксифос (къс крив меч), или по-рядко махайра. Това оръжие служи повече за намушкване отколкото за сечене.\nСтефан Пройнов: МИРЪТ при траките се е крепил на върхът на острието\nНожницата на меча се носи на къс ремък, така че се намира под лявата пазва на боеца, който може да извади меча с дясната си ръка, без да изпуска щита. Меча при хоплитите е почти винаги второстепенно, резервно оръжие, което те рядко предпочитат да употребяват, освен в случаи когато копията им са счупени или бойната формация се разбие и битката се реализира в двубой всеки срещу всеки.\nСтефан Пройнов: Най-важното им оръжие е копие с дължина 2,2 м. с острие на двата края. Нарича се дорик. На изображения от по ранните периоди хоплитите често имат и второ копие, използвано вероятно за хвърляне, но в по-късния период (класическия), разполагат само с едно копие. Най-често прилагат надраменен захват при боя. Но са били идеално средство за противопоставяне срещу кавалерия. Защитното въоръжение на хоплитите се състои от тежка бронзова или медна ризница (при спартанците достигаща тегло до 2 таланта – 2×26 килограма).\nСравнително тежкото им въоръжение и екипировка обаче ги прави бавни и тромави при преследване на по-леки противници. През класическия период и по-късно, масово явление е използването на по-леките кожени ризници с прикрепени по тях метални пластини. На главата, хоплитът носи метален шлем, с кожена или сплъстена подплата.\nСнимка на хранилище в Олимпия в Атина\nСъществуват три вида шлемове, като най-предпочитан е коринтският – с неподвижен нос и надбузници, които покриват цялата глава и оставят място само за очите и устата. За защита на краката хоплитите често използват медни или бронзови наколенници. Коринтският шлем по-късно излиза от употреба заради своята тежест и цена и по-слаба практичност. Малко известен факт е, че Хоплити са полагали своят коринтски шлем пред храма в Олимпия в Атина.\nСпоред Стефан Пройнов, експерт на антично и древно изкуство, този ритуал е като при мраморните плочи – оброчни при траките. Коринтските шлемове са поставяни като оброчни символи твърди Пройнов, защото са намирани и такива, които са произведени специално за това.\nТакива, които не са участвали в битка. Имало е и практика да бъдат надписвани с имената на собствениците или с техни инициали.\nКоринтският шлем е бил доста широко разпознаваем за времето си той е изобразяван и на монети и скулптури.\nСтефан Пройнов: В публикацията е използвана информация и снимки от Уикипедия, свободната енциклопедия. Надявам се, че сме ви били полезни!\nСтефан Пройнов: Има ли иманярска мафия у нас?\nСтефан Пройнов: По всичко личи, че иманярската мафия последна ще…\nСтефан Пройнов: Полиране на монети\nСтефан Пройнов за хората, които полират монети: Мога да кажа,…\nПредишна публикация Previous post: Стефан Пройнов: Знаете ли коя е тази жена?\nСледваща публикация Next post: Стефан Пройнов: Какво трябва да знаете


Засилено полицейско присъствие в София заради вечното дерби и шествие на "Левски" - Novinite.bg - Новините от България и света\n15 февруари 2020, събота / 09:15; Коментари: 0\nЗаради предстоящата днес футболна среща между отборите на "Левски" и ЦСКА-София на Националния стадион в столицата, от 8 часа до 17 ч. са забранени престоят и паркирането на моста пред стадиона. От 13.30 часа до края на мача ще е забранено влизането на пътни превозни средства в двете посоки, с изключение на автобусите на масовия градски транспорт, по улица „Ген. Гурко” и булевардите „Евлоги и Христо Георгиеви” и „Драган Цанков”.\nОт 12.30 часа ПФК „Левски“, съвместно с Националния клуб на привържениците на "Левски" ще проведе шествие под наслов „Левски", ти си всичко за нас“. То ще се състои непосредствено преди футболната среща между отборите на ПФК „Левски” и ПФК „ЦСКА-София” и е съобразено с разпоредбите на Закона за събранията, митингите и манифестациите, съгласувано и разрешено от Столична община.\nМаршрутът - от бул. „Тодор Александров“ по бул. „Княз Ал. Дондуков“ , бул.„Васил Левски“, ул. „Ген. Йосиф В. Гурко“, бул. „ Евлоги и Христо Георгиеви”, бул. „ Драган Цанков” , с крайна точка Национален стадион „Васил Левски“. От 14.45 часа на Националния стадион ”Васил Левски” започва и футболната среща между отборите на ПФК „Левски“ И ПФК ”ЦСКА-София“.\nВ тази връзка Столичната дирекция на вътрешните работи предприема всички необходими мерки за охрана на обществения ред и безопасност на движението в столицата, съобщиха от СДВР, предаде БНР.\nПреди, по време и след провеждане на шествието и спортната среща полицейските служители ще следят за опазването на обществения ред и за недопускането на инциденти на територията на града. На изградени контролно-пропускателни пунктове в района на спортното съоръжение полицаи ще извършват щателна проверка на всички посетители на футболния мач. Предприети са стриктни мерки за недопускане на посетители, които имат наложена съдебна забрана за посещение на спортни мероприятия. Малолетни ще се допускат на територията на стадиона само с пълнолетен придружител и предварително попълнена декларация, която може да бъде изтеглена от интернет или взета от касите на стадиона.\nУниформените ще следят за недопускане на зрители във видимо нетрезво състояние, както и за носене на забранени предмети и вещи (огнестрелно оръжие, пиротехнически изделия, ножове, палки, боксове, бутилки, в това число и парфюми и чадъри). Ангажимент по охраната на спортната среща имат частни охранителни фирми, чиято задача е да следят за опазване на реда на територията на стадиона по време на провеждане на срещата. В дейността си те ще бъдат подпомагани от полицейски служители, които ще се намесват при възникнала необходимост.\nЗа да бъде избегнато струпване, СДВР приканва зрителите да се възползват от по-ранното отваряне на входовете на стадиона. Вратите за посетители ще бъдат отворени в 12.45 часа. Привържениците на ПФК „Левски” ще бъдат настанявани в секторите „А” и „Б”, а привържениците на ПФК „ЦСКА – София” - в секторите „В” и „Г”.


Как Армен Назарян се бори за ръката на Инга – Вестник СТРУМА\nКак Армен Назарян се бори за ръката на Инга\nДата: 06.01.2019 / 11:21\nДомът им притежава особен чар. С шампионска елха и богата трапеза, семейството на спортната легенда Армен Назарян посреща Йордановден. Тъй като сърцата им са наполовина арменски, на този ден те празнуват и Арменската Нова Година.\n„Там имаше борба малко, защото изведнъж да кажеш, че искаш ръката – това е шокиращо за едно семейство. Те трябва да помислят как ще продължи моя живот, кариерата ми как ще продължи. Такива въпроси, на които аз трябваше да отговоря. И след един месец получих отговор, че са съгласни”, разказва Армен.\nВдигат голяма арменска сватба с близо 400 гости, а по-късно правят и втора – българска.\n„Младоженецът коли бик и събира само близките да ги почерпи. Традицията след това е една и съща, само че в Армения продължава няколко дни”, допълва Армен.\n„Поне 6-7 месеца не знаех езика. Сама бях, само с него. Имахме роднини тук – брат му, често идваха гости, но все пак беше трудно”, споделя Инга.\n„Трудно е, защото оставях булката и ходех на лагери, на състезания. Имах цел да стана световен шампион и ето, три пъти станах, като се ожених. В крайна сметка семейството си е семейство, то си остава завинаги. Ергенският живот в един момент спира, и със спорта е така. Трябва да имаш поколение, семейство. Само че е малко тежко булката да стои, а ти да ходиш на лагери и да отсъстваш по 20 дена”, признава Армен.\n„Моите родители не са били спортисти, обаче аз съм бил много палаво момче. Един път, без да искам, не знаех хватките още, и счупих на братовчеда лактите. Ядох много бой. Всички мислеха, че аз нарочно съм го направил и от тогава нашите казаха: “Той е за спорт. Изпращайте го някъде да тренира, иначе тук много бели ще направи”, спомня си Армен.\n„Докато те спят, ние отваряме прозореца и подаръците са долу и така те стават и мислят, че някой е влязъл и е оставил подаръци”, разказват пред БиТиВи Армен и Инга.\n„Ще дам от себе си всичко, за да станат като мен, да носят много олимпийски медали”, уверява той.\nПредишна : 37-г. Кр. Методиев от бунтарите на Е-79 край Кресна: С думите „Ти ли си най-гърлестият протестиращ?!” полицай Баладжанов ме повали с ритник на пода и започна да ме удря…\nСледваща : 20 се бориха за кръста в село Струма


Велико Търново: 3 455 лева са събрани на благотворителния бал на Градския ученически парламент за закупуване на апаратура за Детския център за медико-социални грижи в Дебелец\n15.03.2019 г., 21:44 ч.\nВелико Търново. 3 455 лева бяха събрани по време на благотворителния бал на Градски ученически парламент – Велико Търново. Това каза за Радио „Фокус“ – Велико Търново председателят на организацията Савина Иванова. Със сумата ще бъде закупена апаратура за нуждите на Детския център за медико-социални грижи в Дебелец. По думите на Савина Иванова балът е преминал при голям интерес. В благотворителната кауза са се включили около 100 души. Проявата е преминала под формата на коктейл. Участие в концертната програма са взели изпълнителите Лора Караджова и Мартина от бившата група Ice cream, както и местните артисти Гергана Стоянова и Илиян Калинов. Зам.-кметът на Снежана Данева-Иванова е връчила от името на кмета инж. Даниел Панов на младежите от Градския ученически парламент Старопрестолна грамота за активна благотворителна и обществена дейност.\nВече 20 години Детския център за медико-социални грижи в Дебелец се издържа от дарения. През настоящата година единствената по рода си подобна институция в областта има юбилей, тъй като отваря врати на 1 юни 1999 година. Четиридесетте деца, настанени в социалния център, са на възраст от 0 до 7 години. Всички те имат родители, но са с вродени заболявания, които изискват постоянна специална грижа и подкрепа.


Еквадорци не са пращали оферта за Ники Михайлов\nЛевски не е получавал официална оферта от еквдорския Емелек за вратаря Николай Михайлов, пише „Тема спорт“. Капитанът на сините е спряган за трансфер в тима. Юношата на столичани и ръководството на клуба имат гласна договорка, с която стражът може да приеме офертата на чуждестранен отбор, ако дойде подходяща оферта за него.\nНовината, че еквадорският клуб Емелек иска капитана на Левски Николай Михайлов, получи официално потвърждение. Това се случи в изказване на Хосе Ауад, кандидат за президент на клуба от Гуаякил и сериозен бизнесмен.\n„Предстои да привлечем страхотен вратар, който е капитан на българския отбор (Николай Михайлов)“, каза Ауад, цитиран от eluniverso.com. Той потвърди, че клубът се е свързал с уругвайската звезда Луис Суарес, за да го убеди да участва в проекта. Бившият нападател на Барселона и Атлетико Maдрид обаче иска да остане в Европа още един-два сезона.\nКандидатът за президент на Емелек обяви, че спортен директор на клуба при него ще бъде бившата звезда на Ювентус Давид Трезеге, който е световен шампион с Франция през 1998 година.\nАрда представи отбора със 7:0 срещу Родопа\nЛоко Пловдив подписа договор с Бабакар Дион


Есента е прекрасна със стотиците топли нюанси на червеното, оранжевото, жълтото и зеленото. Есенните цветя, треви, шипки, кестени и жълъди са едни от най-предпочитаните естествени материали, с които децата обожават да творят в този сезон.\nПредлагаме ви няколко забавни идеи как децата с ваша помощ могат да изработят красиви колажи на любимите си животинки по време на есенния листопад. Ще са ви нужни единствено разноцветни листа, безцветно лепило и бял картон или хартия за рисуване.\nПриятни и весели занимания!


Volkswagen Rabbit S (2008) - технически характеристики, технически данни - максимална мощност, максимален въртящ момент, разход на гориво - градско/извънградско/комбиниран, максимална скорост, ускорение, тегло, габарити, двигател, окачване, джанти, гуми, спирачки, трансмисия/скоростна кутия и др.\nНачало Volkswagen Rabbit Rabbit S\nVolkswagen Rabbit S е автомобил с 5 места, FWD (предни задвижващи колела / предно предаване), каросерия тип хетчбек и 3 врати. Началната година на производство на този модел е 2008 г. Автомобилът е с размери: дължина - 4212.00 мм, височина - 1479.00 мм и широчина - 1761.00 мм. Дължината на предната следа и задната следа е съответно 1538.00 мм и 1519.00 мм, а на колесната база - 2578.00 мм. Пътният просвет е 137.00 мм. Собственото тегло на превозното средство е 1350 кг. Volkswagen Rabbit S има DOHC (два разпределителни вала над клапаните) двигател с 5 цилиндъра с по 4 клапана на цилиндър и работен обем 2480 cc. Двигателят е с атмосферно пълнене. Монтиран е отпред и е разположен напречно спрямо дължината на автомобила. Цилиндрите в двигателя са разположени редово. Буталата имат ход с дължина 92.80 мм, а цилиндрите са с диаметър 82.50 мм. Степента на сгъстяване е 9.50:1. Максималният въртящ момент на двигателя е 239 Нм при 4250 об/мин, а максималната мощност - 125 кВт / 170 к.с. при 5700 об/мин. Горивната система, използвана при автомобила, е MPFI (многоточково електронно впръскване на горивото). Мазителната система е тип мокър картер. Автомобилът може да ускори за 7.80 с от 0 до 60 мили/ч. Драг коефициентът на този модел е 0.32. Скоростната кутия на Volkswagen Rabbit S е 5-степенна, ръчна. Максималното предавателно отношение е 0.77:1. Диференциалното/крайното предавателно отношение е 3.65:1. Резервоарът е с вместимост 55.00 л. Използваната кормилна система е тип зъбна рейка-зъбно колело (пиньон) с усилване. 6J x 15 е размерът на предните джанти. 6J x 15 е размерът на задните джанти. Типът/размерът на предните гуми е 195/65 R 15 H. Размерът/типът на задните гуми е 195/65 R 15 H. Предната спирачна система има вентилирани дискове. Задната спирачна система има дискове, серво усилвател, антиблокираща система (ABS). Задните спирачни дискове са с диаметър 260.00 мм, а предните с 288.00 мм.\nМодел на автомобила. Rabbit S


Военният министър: 609 лв. начална заплата за военните е малко (СНИМКИ) - DC news\nИран победи Мароко след автогол в добавеното време (ВИДЕО) - преди 51 мин\nВоенният министър: 609 лв. начална заплата за военните е малко (СНИМКИ)\n„Ще преодолеем текучеството в армията с различни мерки, свързани със социалните придобивки и условията на труд“. Това заяви в Пловдив министърът на отбраната Николай Ненчев. Той не скри, че заплащането е една от причините в армията да се привличат хора, но не отрече, че на този етап има много вакантни места.\nНенчев посочи, че 609 лева начална заплата за военнослужещите е недостатъчна, но не се ангажира кога ще бъдат увеличени възнагражденията на бойците.\n500 от свободните работни места в българската армия ще бъдат заети в близко време, а останалите догодина, допълни военният министър.\nТой прие марша на почетните роти от Пловдивския гарнизон, който днес за първи път от 72 години празнува своя празник – 4 юли. Денят е свързан с битката при Криволак. Той е обявен за такъв след Междусъюзническата война заради победата на българските бойци над сръбската армия.\nЗа събитието пристигна също началникът на отбраната генерал Константин Попов. Присъстваха още областният управител Здравко Димитров, шефът на общинския съвет на Пловдив Савина Петкова и командири на поделения.\nПловдивският митрополит Николай отслужи заупокойна молитва пред паметника на Гюро Михайлов, положени бяха също венци и цветя в памет на загиналите за родината бойци.


Goalissimo.Org • Виж темата - История на отбора\nот khristov на Вто Юли 08, 2008 9:04 pm\nВ менюто "Отбор" има "История", в него ще можете да видите повечето действия, които сте правили в отбора ви през последните 30 дни. Опцията е активна от днес тъй че има действията ви само от преди десетина минути.\nот bleedingstar на Вто Юли 08, 2008 10:46 pm\nСупер, харесва ми. (<--- тая емотиконка разбива!!)\nот Deluxed на Вто Юли 08, 2008 11:19 pm\nсупер, браво (стига съм те хвалил, че на всяка нова опция има моя похвала)\nП.С. имаме нови еморикончета, супер са -->\nот edinstveniat на Сря Юли 09, 2008 8:47 am\nот killamasta на Сря Юли 09, 2008 9:49 am\nПоредната добра опцийка\nот kalka на Сря Юли 09, 2008 12:38 pm\nсамо готини опции правиш продължаваи все така\nот waza на Чет Авг 19, 2021 5:52 pm\nот waza на Сря Ное 03, 2021 11:15 am


Грабвайте чадъри, но се крийте от светкавици - Общество - Стандарт Нюз\nДнес над Западна и Централна България ще продължи да се развива мощна купесто-дъждовна облачност и на много места ще има краткотрайни, временно интензивни валежи и гръмотевични бури. Очакват се градушки. Над Източна България ще преобладава слънчево време, след пладне с временни увеличения на облачността, но само на отделни места там ще превали и прегърми. Вятърът ще се ориентира от северозапад, в Източна България - от североизток и с него ще прониква хладен въздух.\nТемпературите ще се понижат, но все още в Горнотракийската низина и в крайните югозападни райони ще е горещо. Преобладаващите максимални температури ще бъдат в широк интервал от 26-27° в Северозападна България и по високите полета до 34-36° на места в Югоизточна България. Атмосферното налягане ще е значително по-ниско от средното за юли, към края на деня от запад ще започне да се повишава.\nПрез нощта срещу вторник валежи, придружени с гръмотевици ще има в централните райони от страната, а във вторник след обяд – на места в планинските райони на Източна и Южна България. Вятърът ще остане от запад-северозапад, слаб до умерен. Максималните температури ще са между 28° и 33°. В сряда северозападният вятър ще се усили. Облачността ще е променлива, по-често до слънчево. Краткотрайни превалявания, предимно слаби, ще има на малко места в страната. Температурите слабо ще се повишат. В четвъртък в Източна България вятърът ще придобие източна компонента. Повече облачност, на места и превалявания с гръмотевици, ще има в Централна Северна и в Източна България, а след обяд и в Рило-Родопската област.


Как могат да гласуват студентите Как могат да гласуват студентите - Млада София\nВие сте тук:Начало»На Фокус»Как могат да гласуват студентите\nКак могат да гласуват студентите\nОт Млада София на\t 24.01.2013 На Фокус, Пътуване, Събития\nКакто вероятно вече сте разбрали, тази неделя ще се проведе първият в историята на България референдум, по въпроса да се строи ли АЕЦ Белене . Това е по-скоро първият в демократичната история на България. Или още по-скоро – вторият. Но както и да е… нека не залитаме твърде много в несполучливите исторически интерпретации на някои други медии.\nВъзниква въпросът как могат да гласуват студентите, които се обучават далеч от родните си места? Първият и най-очевиден отговор е да се приберат до въпросните места, стига там да се намира и постоянната им адресна регистрация.\nАко не искате да се разкарвате обаче трябва да знаете, че за студенти не са необходими декларации за гласуване по настоящ адрес, за разлика от останалите граждани. Всичко, което ви трябва е лична карта и студентска книжка.\nМожете да гласувате, в която искате избирателна секция във въпросното населено място. Примерно от Студентски град в София, може спокойно да отидете в Люлин или Младост. Комисията ще иска да види печата за заверен настоящ семестър в книжката ви. (Покажете им го с пръстче тъй като опита на автора показва, че това отнема време).\nСлед това трябва да попълните декларация, че няма да гласувате на постоянния си адрес. И ще бъде добре да спазите обещанието си защото ви грози наказателна отговорност. На последните президенстки и местни избори имаше такива декларации във всяка секция. Ако случайно се окаже, че нямат или са свършили можете да попълните декларация на бял лист – а комисията ще ви каже какво точно да пишете. Но никой няма право да ви откаже гласуване заради това.\nОт Млада София няма да агитираме в полза на никоя страна на референдума, защото никой просто не съобрази да ни плати за това. Все пак с оглед на социологическите проучвания, който дават превес на привържениците на АЕЦ Белене, съветваме днешните студенти да започнат и с правенето на деца и внуци, за да могат да им изплатят инвестицията.


Макрон: Не може светът да е под влиянието на сблъсъка САЩ...\n23.09.2020 09:12 716\nСветовните лидери не трябва да позволяват да бъдат доминирани от геополитическата борба за влияние между САЩ и Китай. Това заяви френският президент Еманюел Макрон във видеообръщението си към Общото събрание на ООН. Той призовава за "модерен нов консенсус" за справяне с глобалните предизвикателства.\n"Няма да правим компромиси по активирането на механизъм, който Съединените щати не са в състояние да задействат сами, след напускането на споразумението," каза още Макрон. "Това би подкопало единството на Съвета за сигурност и целостта на неговите решения и би рискувало допълнително да влоши напрежението в целия регион", предупреди той., АФП\nЕтикети: ООН Общо събрание на ООН Еманюел Макрон САЩ Китай


Как да отворя агенция за набиране на персонал - бизнес идеи\nКак да отворя агенция за набиране на персонал\nПроблемът с намирането на добра бавачка, надеждна домакиня, квалифициран учител за дете или медицинска сестра за възрастен роднина е познат на много хора. Агенцията за подбор на персонал може да ги спаси от много караница в намирането на подходящия служител.\nАгенцията за набиране на персонал за домашни служители работи по същия начин като обикновените мултидисциплинарни агенции за набиране на персонал (или агенции по заетостта). Първо, те формират база данни от специалисти, които търсят работа в определена сфера на битовите услуги (бавачки, медицински сестри, преподаватели, градинари, домакини, шофьори и др.). Тогава агенцията предлага своите услуги на клиенти, които търсят някой от горепосочените специалисти. По този начин работата на агенцията за подбор на персонал включва две основни области: търсещи работа и работодатели. Вашата компания ще действа като посредник между тях.\nОсновният източник на доходи за този вид бизнес е плащането на услуги за набиране на персонал и търсене на работодатели. Например, за тези, които търсят служител, помощта на агенция за набиране на персонал ще струва 50-100% от месечната заплата на специалист, която са намерили неговите служители. От своя страна, кандидатите плащат като правило фиксирана сума (често в размер на 30% от заплатата си на месец) за въвеждане на своите данни в базата данни.\nЦената на услугите на добър специалист е от 10-15 хиляди рубли на месец (за региони) и по-висока (от 20-30 хиляди рубли на месец в големите градове). Така от всеки кандидат, който се появи в базата данни на компанията, агенцията получава от 1, 5 хиляди рубли, а за всеки нает специалист - най-малко 15 хиляди рубли. Допълнителни източници на доходи за агенцията могат да бъдат заплащане на обучение на персонала, повишаване на квалификацията, консултации за работа и др.\nОрганизацията и поддръжката на такава високо специализирана агенция за набиране на персонал не изисква големи инвестиции. В същото време се характеризира с висока рентабилност. Ако обаче искате всяка инвестирана от вас рубла да се изплати, внимателно изучете спецификата на този тип бизнес.\nНа първо място, трябва да съставите бизнес план, дори и да не вземате заем или да търсите инвеститори. В него описвате подробно услугите, които смятате да предоставите, целевата аудитория, основните позиции на разходите, изплащането и т.н.\nПреди да започнете свой собствен бизнес, трябва да съберете най-пълната и подробна информация за потенциалните конкуренти в областта на набирането на местни служители във вашия регион (ако има такива). Препоръчително е да посетите офисите на други агенции и да оцените работата им отвътре. Това ще ви помогне да научите и анализирате предимствата и недостатъците на конкурентите. В случай, че конкуренцията е малка и търсенето на такива услуги е голямо, можете да започнете да прилагате плана си за отваряне на собствена агенция.\nАко се грижите за успеха на вашата компания, тогава основното внимание трябва да се обърне на подбора на кандидати за открити свободни работни места. Тези хора трябва да са специалисти, с богат опит, с всички необходими умения и знания.\nСъщо толкова важно е наличието на положителни препоръки от предишното място на работа. Не бъдете твърде мързеливи, за да проверите препоръките на всеки кандидат, за да се уверите в надеждността на тези прегледи. Някои агенции си сътрудничат с правоприлагащите органи и дори проверяват кандидатите за бази данни. Колкото по-внимателно подходите към въпроса за подбора и оценката на персонала, който ще изберете за своите клиенти, толкова по-добра ще бъде репутацията на вашата агенция и повече нови поръчки ще получите.\nЗа да организирате агенция за набиране на персонал, ще ви е необходим офис, в който да провеждате интервюта с кандидатите и да общувате с клиенти. Желателно е офисът да има обща площ от поне 40-50 квадратни метра. м и се състои от най-малко две стаи: основната - площ от около 30 квадратни метра. м и заседателна зала с площ от около 10 квадратни метра. м. Обърнете внимание на удобството на местоположението му (най-добрият вариант е центъра на града), наличието на паркинг, обществен транспорт наблизо.\nНеобходимото оборудване включва компютри с достъп до Интернет, принтер и копирна машина. Погрижете се за мебели: столове, фотьойли и / или диван, маси, стелажи, маси, гардероб или закачалка за дрехи и др.\nОт персонала ще ви е необходим секретар, който да отговаря на телефонни обаждания, да участва в поръчки и да следи за реда в офиса, мениджър по подбор на персонал, клиентски мениджър. Отначало могат да бъдат поети почти всички тези функции, а в бъдеще с увеличаване на обема на поръчките могат да бъдат наети други служители.\nЗа какво точно не си струва да спестявате, е рекламата. Анализирайте къде вашите конкуренти намират своите клиенти, какви услуги и условия на работа предлагат. Опитайте се да намерите своето конкурентно предимство.\nНе забравяйте за собствения си сайт. Сравнително проста опция с информация за вашата компания, нейните услуги и данни за контакт ще струва 35-50 хиляди рубли. Популяризирането на уебсайтове в Интернет ще струва повече (точната сума зависи от региона и броя на заявките). Но тези разходи напълно ще се платят за себе си, защото повечето от потенциалните ви клиенти търсят работа или работници през интернет. Необходимо е също така да се рекламират услугите на набираща агенция онлайн: пускайте реклами във вестници и специализирани списания, по радио и телевизия, ако бюджетът позволява. Печатайте и разпространявайте флаери с информация за вашата компания.\nНе забравяйте да помолите клиентите за обратна връзка за вашата работа. Положителните отзиви ще ви помогнат да изградите на агенцията си надеждна репутация, защото хората им се доверяват много повече от обикновената реклама. И мненията на недоволни клиенти ще ви помогнат да идентифицирате своите слабости и да ги коригирате.\nПървоначалният капитал, необходим за откриване на този вид бизнес, е най-малко 300 хиляди рубли. Тези пари ще бъдат използвани за наемане на офис (най-малко 25-30 хиляди рубли, в зависимост от региона), закупуване на мебели и оборудване (около 100-150 хиляди рубли), заплащане на служители (за предпочитане най-малко двама ръководители на заплати плюс лихва), реклама (не по-малко от 100 хиляди рубли). Пригответе се за факта, че първата година и половина вашата агенция ще работи на нула. Рентабилността на този вид бизнес достига 30%.\nКолкото и да е странно, бизнесът по набиране на персонал в страната зависи от сезона. Повечето клиенти се обръщат към агенциите през пролетта. През лятото те отиват на почивка: по това време на годината услугите за намиране на бавачки, полагащи грижи и т.н. не са с голямо търсене. Както през зимните празници.